
   I.ОБЩО ПРЕДСТАВЯНЕ НА УЧЕБНАТА ПРОГРАМА
    Учебната програма е предназначена за професиите Растениевъд, Техник-растениевъд, Животновъд, Техник-животновъд, Фермер (специалности Земеделец и Производител на селскостопанска продукция), в които по учебен план е включен учебният предмет Трактори и автомобили.

   Учебното съдържание разкрива възможности за придобиване на знания за принципното устройство и действие на всички механизми и системи при тракторите и автомобилите. Разглеждат се и основните дейности по поддържането и най-вероятните причини за възникването на неизправности.

   Обучението по предмета има взаимовръзка с учебните предмети Математика, Физика, Химия и Техническо чертане.

   Придобитите знания са основа за високо качество на обучението по експлоатация на земеделска техника и работа с машинно-тракторни агрегати, както и за успешното полагане  на изпити за придобиване на правоспособност за водач по категориите Ткт, Твк и В.

   Обучението налага да се провежда в специализиран учебен кабинет, обзаведен с необходимите схеми и макети.

   Учебното съдържание е структурирано в 6 раздела.
   II.ЦЕЛИ НА ОБУЧЕНИЕТО ПО ТРАКТОРИ И АВТОМОБИЛИ
   Обучението има за цел чрез усвояване на система от знания за устройството и действието на тракторите и автомобилите учениците да придобият професионални компетенции относно най-използваните енергетични средства при селскостопанското производство.

   За постигането на основната цел на обучението по трактори и автомобили е необходимо изпълнението на следните подцели:

· придобиване на знания за принципното устройство и действие на двигателите с вътрешно горене;

· придобиване на знания за устройството на основните механизми на двигателите;

· придобиване на знания за устройството, действието и поддържането на системите на двигателя;

· придобиване на знания за устройството, действието и поддържането на електрооборудването;

· придобиване на знания за устройството и поддържането на трансмисията;

· придобиване на знания за устройството, действието и поддържането на ходовата част и системите за управление;

· придобиване на знания за устройството, действието и поддържането на работното оборудване.

   III.РАЗПРЕДЕЛЕНИЕ НА УЧЕБНОТО ВРЕМЕ
   Общият хорариум часове е разпределен в X клас:

   I. срок - 18 учебни седмици по 2 учебни часа = 36 учебни часа

   II срок - 18 учебни седмици по 2 учебни часа = 36 учебни часа

                                                      ---------------------------------------------

                                                                     Общо = 72 учебни часа

   IV.УЧЕБНО СЪДЪРЖАНИЕ

	№ по ред
	Наименование на разделите и темите
	Брой часове

	1.
	Раздел I: Автотракторни двигатели
	

	1.1.
	Общи сведения за тракторите и автомобилите
	1

	1.2.
	Общи сведения за устройството и действието на ДВГ
	4

	1.3.
	Основни механизми на ДВГ
	5

	1.4.
	Охладителна система
	3

	1.5.
	Мазителна система
	3

	1.6.
	Хранителна система на бензинови и дизелови двигатели
	12

	1.7.
	Пускова система
	3

	1.8.
	Запалителна система
	5

	2.
	Раздел II: Електрооборудване
	

	2.1.
	Източници на електрически ток
	3

	2.2.
	Осветителна система
	1

	2.3.
	Сигнализационна система
	1

	2.4.
	Контролно-измервателни прибори и допълнително ел. оборудване
	1

	3.
	Раздел III: Трансмисия
	

	3.1.
	Общи сведения за трансмисията
	1

	3.2.
	Съединители
	3

	3.3.
	Предавателни кутии
	3

	3.4.
	Допълнителни елементи в трансмисията
	2

	3.5.
	Задвижващи мостове
	2

	3.6.
	Механизми за управление на верижни трактори
	2

	4.
	Раздел IV: Ходова част
	

	4.1.
	Ходова част на верижен трактор
	2

	4.2.
	Ходова част на колесен трактор и автомобил
	3

	4.3.
	Рама и окачване при трактори и автомобили
	2

	5
	Раздел V: Системи за управление
	

	5.1.
	Кормилно управление
	3

	5.2.
	Спирачни системи
	4

	6.
	Раздел VI: Работно и спомагателно оборудване
	

	6.1.
	Общи сведения за работното оборудване
	1

	6.2.
	Хидравлична навесна система
	2


   V.ОЧАКВАНИ РЕЗУЛТАТИ ОТ ОБУЧЕНИЕТО
   В края на обучението учениците трябва да знаят:

· видовете трактори, автомобили и двигатели;

· принципното устройство и действие на двутактов и четиритактов двигател;
· устройството, действието и регулирането на механизмите на ДВГ;
· устройството, действието и поддържането на системите на ДВГ;
·  устройството, действието и поддържането на електрооборудването;
· устройството, действието, регулирането и поддържането на трансмисията;
· устройството, регулирането и поддържането на ходовата част и окачването при тракторите и автомобилите;
· устройството, действието, регулирането и поддържането на системите за управление при тракторите и автомобилите;
· устройството, действието и поддържането на работното обобрудване.
   VI.АВТОР

   Инж.Константин Николаев Костадинов - ПГСС - гр.Левски

